《桐庐官满先寄杭州资政侍郎》
宋代·张伯玉

海角千家郡，天南一水涯。
倦游惭梗泛，多滞喜瓜时。
弱羽诚难振，危根只自持。
几门尝际遇，百步亦参差。
万壑喷霆雾，千峰出险{左山右戲}。
牢愁客星见，孤节涧松知。
贺厦宁无托，披云幸有期。
鲁堂金石地，商欲再言诗。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。